**Poročilo o udeležbi na Erasmus+ seminarju**

**TECHNOLOGY AND MEDIAIN EDUCATION**

Seminar je bil organiziran na Santoriniju v Grčiji od 17.8. do 24.8.2024. organizator seminarja je bila »Pričalica« iz Hrvaške, izvajalec pa dr. Filippos Giannakas iz Grčije.

Ciljna skupina so bili učitelji na osnovnih šolah, srednjih šolah in učitelji otrok s posebnimi potrebami.

Cilji izobraževanja (dvig digitalnih kompetenc) so bili predstavljeni najprej na teoretični ravni, nato smo tudi praktično preizkusil programe, aplikacije... Vsekakor smo ob koncu seminarja dvignili nivo digitalnih kompetenc. Posledično smo tudi izboljšali znanje angleškega jezika, ker so vsa predavanja potekala v angleščini.

Predavatelj nam je ustvaril Padlet kjer smo imeli vse potrebne informacije. Najprej nas je seznanil z osnovami seminarja in z organizacijo predavanj.

V prvem dnevu smo se udeleženci predstavili. Na seminarju je bilo prisotnih 6 udeležencev iz Poljske in 2 iz Slovenije. Vsak udeleženec je predstavil svojo šolo. Poljaki so bili iz športne gimnazije Glivice, bolnišnične psihiatrične šole iz Gdanska in osnovne šole podobne Waldorfski iz Krakova.

Najprej nam je predavatelj predstavil teoretično osnovo, nato smo sami ustvarjali izdelke. Spoznali smo Padlet, izdelali QR kodo, TaskCards,, Sway, iskali smo kraje na Google My maps in se pogovorili kako to aplikacijo uporabiti pri pouku. Predstavil nam je uporabo in izdelavo risank v razredu.

Naslednji dan je sledila strokovna ekskurzija po Santorinjiju, ogledali smo si geografski fenomen kaldero-to je potopljeni vulkan v morju in še druge znamenitosti Santorinija.

Sledil je pogovor kako lahko uporabljamo tehnologijo v razredu, koliko jo lahko uporabljamo, spregovorili smo tudi o pasteh uporabe tehnologije. Spoznali smo pojem gemified learning -Igriv način učenja. Uporabljali smo aplikacijo Code.org, Visual art context, Duolingo-aplikacijo za učenje jezikov, Puzzle creator-ustvarjalec sestavljank, Game for 3D design.

Vsak dan smo tudi naredili evalvacijo, izpolnili anketo in odgovorili na vprašanja, kako nam je bilo všeč na seminarju in kaj bomo uspeli uporabiti pri pouku.

Naslednji dam smo spoznali aplikacijo Virtual fild trips in se sprehajali po Grand canyon, Action band je aplikacija, ki omogoča igre kot je iskanje skritega zaklada.

Posvetili smo se tudi vprašanju kako v najkrajšem možnem času pridobiti povratno informacijo od učencev. Spoznalismo Straw Poll, Kahoot, Quizizz…

Izdelali smo raziskave o grški hrani, o Santoriniju, o svoji državi…

Srečali smo se z aplikacijami Wordwall, Canva, Word art..

Zadnji dan smo evalvirali seminar in se pogovorili o umetni inteligenci in smiselnosti uporabe le te v izobraževanju. Pri tej temi smo se zelo razgovorili in postavili veliko vprašanj, vendar nam je predavatelj povedal, da je to tema drugega seminarja.

Na tem seminarju sem se naučila veliko novega, naučeno znanje bom porabljala tudi pri individualnem pouku. Vendar menim, da so vse te aplikacije bolj uporabne za učitelje, ki delajo v razredu in imajo večjo skupino otrok. Pri individualnem delu je v ospredju individualen oseben kontakt. Znanje, ki sem ga pridobila sem že predstavila v aktivu svetovalnih delavk, predstavila ga bom na pedagoški konferenci našega kolektiva.

Santorini je lep in zanimiv otok. Ima veliko naravnih in kulturnih znamenitosti. Problem tega otoka pa je množični turizem in veliko števil turistov, ki prihajajo iz križark in povzročijo veliko gnečo v večernih urah.

Pivka, 16.9.2024 Dragica Gerželj Marinšek